**ALISS CRESSWELL**

*Aliss Cresswell egy Angliában élő üzletasszony, aki szokatlan üzleteket nyit meg, melyek kirakatában olyan hirdetés szerepel, hogy „gyógyulási csodákért imádkozunk és álmokat fejtünk meg!” Nagy létszámban mennek be az üzleteibe hitetlen emberek, akiknek több, mint 90%-uk meggyógyul és szemtanúja lesz csodáknak! Sokan megtérneK! Most, neked akar segíteni, hogyan járj Isten természetfölöttijében minden napodon! „A Szent Szellem szólt hozzám, hogy vezessek naplót és írjak le minden csodát! Szóval elkezdtem írni a naplómba és épp akkor nyitottuk meg a kávézónkat, amikor csodák törtek ki és azóta is folynak! Az Úr azt mondta nekem, hogy ki kell ezt adnom könyv formájában is, hogy elérhető legyen az emberek számára, mert a szívem vágya, hogy ezáltal meglássak másokat is, hogy csodákban kezdenek el járni. Csodákat tudjanak megtenni, mert Jézus azt mondta, hogy ezeket meg tudjuk tenni! Kapcsolatba lépnek velünk olyanok, akik olvasták és azt mondták: egész életem megváltozott könyved olvasásától!”*

**SID**: Helló, üdvözöllek világomban, ahol természetes a természetfölötti! Annyira vártam már a mai műsort, mivel vendégem Angliából érkezett! Ő egy olyan üzletasszony, aki üzleteket nyit meg, de ezek nem szokványos üzletek! Ezeknek a kirakatában az alábbi felirat van kitéve: „Imádkozunk itt csodákért és álmokat fejtünk meg.” Ki hallott már ilyen üzletekről? És nagy létszámú Messiásban még nem hívő ember jelenik meg üzletében! Istennek biztosan nagyon tetszik ez! Talán először kitörünk a négy fal közül és azt tesszük, amire Isten alkotott bennünket! Ezen nem hívők több, mint 90%-a tapasztal valamilyen csodát, vagy gyógyulást, amikor besétálnak egy ilyen üzletébe és a csodák megnyitják az érdeklődésüket afelé, hogy egyetlen úton ismerhetik meg ezt az Istent, aki ezt tette, méghozzá Jézuson, a zsidó rabbin keresztül!

Szóval Aliss, nekem nagyon tetszik az, amit Isten tesz az életedben! Tetszik, hogy ott vagy az üzleti szférában, vállalkozást végzel. Láttam egy fotót arról a hirdetőtábláról, mely egyik ilyen üzlethelyiséged előtt van kitéve. Olyan, mint egy iskolai tábla felirattal, melyen az áll: „Ingyen! Gyógyulások, csodák, álmok megfejtése!” Sok hitetlen ember használja ki ennek lehetőségét?

***ALISS****: Engem meglep, hogy mennyire sok járókelő betér az üzletbe emiatt, akik épp vásárolgatnak, vagy akár turisták, vagy akik ellátogatnak Chesterbe, Angliában, és látják a kiírást. Bejönnek és kérdeznek az ingyen csodák felől.*

**SID**: Nos, tudod, a csodák nem csak úgy maguktól történnek… Én azt láttam meg, hogy sokan, akik a csodatévő ajándékokban működnek, megfizették ezért az árat. Aliss, te is elmondtad nekem, hogy 12 évig kiáltottál Istenhez ezért. Mit értesz ezalatt?

***ALISS****: Voltaképpen olvastam a Bibliát. Olvastam a csodákról, amiket Jézus tett és azt is, hogy azt mondta: mi mindnyájan megtehetjük azokat, amiket Ő tett, sőt még nagyobbakat is azoknál! Olvastam a múlt ébredési embereiről és hogy miket tettek és azt gondoltam magamban, én is akarom ezt! Elhiszem a Bibliában írottakat és meg akarom tenni! Így elkezdtem emberekért imádkozni, de nem láttam csodát történni. Azt mondták mások: add fel, már túl régóta próbálkozol, mégsem történik semmi!*

**SID**: És nem csupán az emberek mondják ezt, hanem egy kis hang ott a fejedben próbálja elhitetni veled, hogy ez nem számodra van! Hadd azonosítsam be, honnan jön ez a hang! Ez maga az ördög! De, folytasd csak!

***ALISS:*** *Igen, de én azt mondtam: Nem! Csakis azt fogom elhinni, amit Isten Igéje mond, és nem hagyom abba!*

**SID**: 12 év azért mégis csak sok!

***ALISS****: 12 hosszú év! Fent voltam éjszakákon át és imádkoztam. Sírtam és böjtöltem, imádkoztam, de az emberek csak egyre rosszabb állapotba kerültek, néhányan még meg is haltak. Rémálom volt az egész!*

**SID:** Aztán elkezdtél üzleteket nyitni és kiraktad az üzleted ablakába azt a jelzést. Mesélj egyet az első csodák közül, ami történt!

***ALISS****: Nos, nyitottunk egy kávézót egy olyan lakótelepen, ahol nagyon sok bűntény történt és sok volt a drogos. Egy nap egy olyan tinédzser tért be hozzánk, aki felől már a rendőrség is figyelmeztetett bennünket. 18,000 lakosból egyetlen fiú miatt jött el a rendőrség, hogy figyelmeztessen bennünket arra, mennyire veszélyes ő, és éppen ő lép be! Álnevet adott meg.*

**SID**: El tudjátok ezt képzelni? Ő az egyetlen, aki felől rendőrségi figyelmeztetés jön, és épp ő téved be a kávézóba! De folytasd csak!

***ALISS****: Épp akkor nyitottuk meg a kávézót. Belépett és mi épp azt gyakoroltuk, hogyan kapjunk ismeret beszédét emberekre. Szóval azt mondtuk neki: „szeretnél ismeret beszédét kapni?” Majd az Úrtól hallva, elmondunk neki valamit, amit aznap előtt tett, ami miatt bajba került. Ő pedig azt kérdi: „honnan tudjátok ezt?” Én pedig: „nos…”*

**SID**: Ha én a rendőrségen dolgoznék, biztos őt alkalmaznám!

***ALISS:*** *Szóval azt mondtam neki: „Onnan tudom, hogy Isten ott volt, amikor azt tetted és Ő mondta el nekem!” Ő pedig azt mondogatta: „Isten ott volt…?” Teljesen berezelt ettől, elsápadt, szinte rosszul volt ennek a gondolatától. Leugrott a háztetőről és eltört a bokája.*

**SID**: De mit keresett ő egy háztetőn?

***ALISS****: Nos, tudod be akart törni egy házba.*

**SID**: Ó értem.

***ALISS****: De leesett a háztetőről és eltörte a bokáját és tudod, a bűnözők nem mennek el kórházba, mert a rendőrség rögtön megtalálná őket. Azt mondtam tehát neki: „Imádkozhatunk a bokádért és Jézus meg fogja gyógyítani!” Azt felelte: „Hát jól van…” Imádkoztunk hát a bokájáért és a csontok azonnal helyreálltak és ő meggyógyult! Ez volt az első csoda, melyet aztán követett az összes többi.*

**SID:** Meséld most el azt, ami tényleg teljesen elképesztő, ami Terryvel volt kapcsolatos.

***ALISS****: Ez az egyik kedvenc sztorim! Ez a fickó belépett a kávézónkba és elkezdtünk beszélni neki a csodákról. Erre ő: „nekem épp csodára van szükségem!” Majd elkezdte elmagyarázni, hogy öt évvel ezelőtt átmászott egy összetört ablaküvegen. Azt hiszem, mondanom sem kell már, hogy miért is mászott át törött ablakon…*

**SID:** Sok ilyen ember van felétek. Nektek is feltűnt?

***ALISS:*** *Igen! De szeretjük őket, mert Isten is nagyon szereti őket! Ahogy mászott át ezen a törött ablakon, ahogy megfogta az ablakkeretet, üvegdarabok mélyedtek bele az ujjaiba és persze ő sem ment el kórházba. Szóval ennyi év után is, az üveg még mindig ott volt. Láttam a nyomait. Meg volt keményedve. A barátja azt mondta: „késsel próbáltuk meg kiszedegetni az üvegdarabokat, de nem jöttek ki.” Elég visszataszítónak hangzott. De én megragadtam a kezeit és azt mondtam: „Jézus ki fogja szedni azokat most!”*

**SID**: Amikor ezt mondtad, tényleg el is hitted, hogy ez megtörténik?

***ALISS****: Igen!*

**SID**: Oké...

***ALISS****: Miért ne? Hiszen Jézus, amikor 2000 évvel ezelőtt meghalt a kereszten, ő mindent elvégzett! Nekünk csak el kell azt fogadnunk! Szóval, megragadtam a kezeit és azt mondtam: „parancsolok a Jézus nevében minden üvegnek, hogy jöjjön ki a testéből!” Akkor hazament, majd másnap megint visszajött a kávézóba. Azt mondta: „nem fogod elhinni mi történt tegnap este! Üvegdarabok jöttek ki az ujjaimból maguktól! Még le sem feküdt este, már elindultak az üvegdarabok, neki csak ki kellett húzni és még csak nem is fájt egy kicsit sem. Majd azt mondta: „ami még ennél is érdekesebb az, hogy 30 éve problémám volt a lábammal. Nem tudtam megfelelően járni, mert fájt a talpamnál és lyukat vájt mindig a cipőmön.” Ahogy jöttek ki az üvegdarabkák az ujjaiból, azon tűnődött, vajon mi lehet a lábával. Lenézett és meglátta, hogy egy kis üvegdarabka jött ki a lábából!*

**SID**: Ez vájt lyukat a cipőjén?

***ALISS****: Igen! Senki nem tudta, hogy üveg van a lábában, még ő maga sem tudta. De kijött az üveg a lábából, pedig nekem fogalmam sem volt arról, hogy ott üveg van, mégis azt mondtam az imám során, hogy „a Jézus nevében, minden üveg jöjjön ki a testéből” és nem azt mondtam, hogy az ujjaiból. És a Jézus nevére minden térd meghajol, még a lábban lévő üveg is! Szóval ennek ki KELLETT jönnie!*

**SID**: Tudjátok, mire emlékeztet ez engem? Emlékeztek arra, amit Jézus mondott, hogy „Lázár, jöjj ki!” és Lázár föltámadt a halálból? Mi lett volna, ha Jézus csak annyit mond, hogy „hallott jöjj ki!” oy vey!

**SID:** Rendben. Történt Alissal néhány rendkívüli csoda. A csodák célja pedig az, hogy az ember figyelmét fölkeltse arra, hogy meghallják azt a jó hírt, hogy Isten szereti őket és elküldte egyszülött fiát, hogy meghaljon értük. Ez a két ember, akikről beszéltél korábban, elfogadták az Urat megváltójuknak?

***ALISS:*** *Igen, mindkettőjük átadta az életét Jézusnak.*

**SID**: 2009-ben próbáltad összeszámolni, hogy hány csoda is történt ott abban a kis kávézóban. Mennyinél tartottatok akkor?

***ALISS****: Annyi, hogy egy éven át szinte minden napra jutott egy csoda!*

**SID:** El tudjátok képzelni, milyen lenne, ha minden vállalkozásban az országodban, városodban ilyen üzletek lennének? Gondolkodtál már azon, hogy minden ilyen boltost a katolikus egyház szentnek kiáltana ki? Aliss, ha eddig úgy gondoltad mindez rendkívülien lehengerlő volt, akkor tudod mit? Amit szem nem látott, fül nem hallott, olyat készített számunkra és számodra az Úr! Meséld el milyen volt, amikor megjelent a dicsőség felhője! Ez nem egy gyülekezeti összejövetelen történt, hanem kint az utcán! Meséld el!

***ALISS****: Ami történt aznap, ahogy mentem be a kávézóba dolgozni, a Szent Szellem azt mondta, be fog ma jönni oda egy drog díler, aki meg fog térni és ott a kávézóban átadja életét Jézusnak. Úgyhogy, ott ülök a kávézóban éppen, beszélgetek egy hölggyel, amikor besétál egy fiatal srác, akiről tudtam, hogy kábítószer árus, drog díler. Gondoltam, ez biztos ő lesz! Megkapja a rendelt ételét és kimegy, hogy leüljön odakint a kávézó előtti füvön a barátaival. Nem akartam kimenni, hogy a barátai előtt beszéljek vele, így azt mondtam: „Atyám, kérlek, küldj el egy angyalodat, aki behozza őt a kávézóba!” Abban a pillanatban, hogy ezt kimondtam, figyeltük, ahogy föláll és egyenesen elindul a kávézóba. Azonnal odamentünk hozzá az ajtóban, elkezdtünk neki prófétálni, elmondani neki, hogy Isten mennyire szereti őt. Már régóta voltak egészségügyi problémái. Imádkoztunk érte és azonnal meggyógyult. Majd a három másik barátját is odahívtuk, nekik is elkezdtünk prófétálni és értük is imádkoztunk. Majd egyszer csak az egyikőjük azt kérdezte: „Mi ez az egész? Ez valami Istennel kapcsolatos dolog?” Majd, ahogy fölnéztem, ott, a kávézónk előtt, tudod, azon a bűnözőkkel teli lakótelepen, ahol drogokkal kereskednek, a legnagyobb felhő jelent meg, amit valaha is láttunk. Annyira vastag volt, hogy nem lehetett átlátni rajta. Óriási nagy volt.*

**SID**: Csak te láttad?

***ALISS****: Nem! Ezek a srácok is és azt kérdezték: „mi ez? Ennek köze van ehhez az Istenhez?” Kb. 3 méter lehetett, hatalmas nagy felhő.*

**SID**: A drog dílerek elképedtek, hogy mi lehet az. Ilyen típusú jelekre van nekünk szükségünk! Egyetértetek velem? Mi ez…?

***ALISS****: Bárcsak lefotóztam volna! Azt mondtam: „szerintem ez a Dicsőség Felhője, ami Isten jelenléte!” Az első gondolatomat hangosan ki is mondtam és azt kérdeztem: „Ki akar megtérni? Ki akarja átadni az életét Jézusnak?” és mindnyájan azt mondták: „Én akarom!” Erre én: „nem is tudom, hogy magyarázzam el, mit is jelent ez, tudjátok az életetek ezután teljesen meg fog változni. Az életetek nem lesz innentől a sajátotok…” Majd ezek után is megkérdeztem: „ennek tudatában akkor ki akar megtérni?” de ők tovább hajtották: „mi meg akarunk, komolyan gondoltuk! Akarjuk ezt az új életet!” Odaléptek a kávézó közepébe, az emberek körülöttük ettek, ittak, mindeközben anyósom ott ült és végig nézte az egészet. Mind letérdeltek, én is velük együtt és a másik hölgy is, aki velünk volt, ott a kávézó közepén körben voltunk és megfogtuk egymás kezét, ők pedig megvallották a bűneiket. Átadták életüket az Úrnak, majd a Szent Szellem jött és ők pedig a földön kötöttek ki. Azt mondtam: „Atyám, jöjj Isten jelenlétével” és épp ez történt. Hát nem csodálatos ez?*

**SID**: Figyelj Aliss, minden, amit mondasz, úgy hangzik nekem, mintha csak a Bibliát olvasnám. Épp ez a normális! Én pedig azt szeretném, ha mi mindnyájan a Biblia meghatározása szerinti normális állapotúak lennénk! Mesélj arról a nőről, akinek MS-e volt és 24 évig nem volt képes járni!

***ALISS****: Tolószékben volt, a szomszédasszonya hozta el őt a kávézónkba. Hitt Istenben, de nem hitt abban, hogy Isten meg akarja őt gyógyítani. Megosztottam néhány Ige verset vele, de épp nagyon elfoglaltak voltunk, zárás előtt álltunk. Imádkoztam érte és azt mondtam: „Két napon belül meg fogsz gyógyulni!” Két nappal később kaptam egy telefonhívást azzal, hogy fölállt a tolószékből. Pedig egészen addig deréktól lefelé semmit nem érzett, így mozgatni sem tudta addig a lábait. Azt mondták már föl tud állni a tolószékből, de vissza is ül. Majd néhány nappal azután elhozták a kávézóba, eltettük az útból a tolószékét, ami eléggé megrémisztette őt, hiszen 24 éven keresztül nem használta a lábait! Megragadtuk őt mindkét oldalról, és ahogy fölállt a tolószékből és próbálta mozgatni a lábait, izmok nőttek a lábaira. Abban a pillanatban a szemünk előtt történt meg a csoda. Az emberek meg nézték ott a kávézóban és mind neki szurkoltak, tapsoltak és kiáltoztak, amikor elkezdett járni! Elengedett bennünket és már önállóan járkált föl-alá, majd egy rendes székre ült le. Azt mondta: „soha nem gondoltam volna, hogy Isten meg akar engem gyógyítani, de most már tudom!” Annyira áldott volt, mindnyájan sírtunk!*

**SID**: És tudjátok, van a Bibliában egy történet Fülöpről, melyet lehet olvastatok is már, aki egyszer csak egy másik városban találta magát. Isten transzportálta őt. Fülöp Isten-hívőként ragadtatott el, de hogy ez megtörténhetett egy nem-hívővel is…? Meséld el!

***ALISS****: Egy hölgy, aki semmit nem tudott Jézusról, besétált a kávézónkba. Egyik fia börtönben volt, a másiknak is volt valami rendőrségi ügye. Azt mondta: „Kérlek, imádkozzatok értem! Családi üdülésre szeretnénk menni. Két órás út és voltam már ott korábban, áldjatok meg engem és a családom!” Szóval, imádkoztunk áldásért, ő beült az autójába és a Hafan Üdülőközpontba tartott, Pwllhelibe, ami a Walesi tengerparton van. Öt órával később vette észre, hogy eltévedt és ott volt Wales kellős közepén, ahol csak hegyeket és juhokat látott, ember nem volt a láthatáron sem. Pwllhelitől, a Hafan Üdülőközponttól órákra volt. Erre azt mondta: „Istenem, kérlek, segíts odajutnom! Ha odaviszel engem most, neked adom az életem és jó életet fogok élni!” Ahogy tovább vezetett, hirtelen elsötétedett, az autóján kikapcsolt a világítás, a GPS, a telefonja és minden egyszerre. Ijedtében sikított egyet és a fékre lépett. Kinézett az ablakon és akkor látta, hogy pontosan a Hafan Üdülőközpont bejárata előtt áll az autójával, Pwllheliben.*

**SID**: Mennyi idő alatt történt meg ez?

***ALISS****: Azonnal! Abban a pillanatban ott termett!*

**SID**: Ki aggódik még afelől, hogy nem lesz elég üzemanyag? Szerintem ez a normális!

***ALISS****: Azt is hozzá kell tennem, hogy a két hetes üdülésük után visszajött a kávézónkba és bár kissé vonakodott attól, hogy elmesélje a történteket, mert olyan bután érezte magát. Erre én: „Tudod, ez benne van a Bibliában, hisz épp ez történt Fülöppel is Szamáriában!” Erre ő: „Megígértem Istennek, hogy átadom Neki az egész életem. Mit kell most tennem?” Akkor és ott megvallotta Jézust Urának, átadta Neki az életét, majd mindkét fia is megtért!*

**SID**: Aliss elmondta nekem, hogy látott két angyalt kutat ásni itt a stúdióban. A gyógyulásnak robbanása lesz itt nemsokára! Mindjárt visszajövünk!

**SID**: Aliss Cresswell rendelkezik azzal, amit a világ úgy nevez, rendkívüli hit. Nos, ha imádkozol valakiért és az nem gyógyul meg, mi történik olyankor benned?

***ALISS:*** *Ilyen nagyon ritkán történik! Ha valaki nem gyógyulna meg, imádkoznék újra és azt mondom: „Ennek a betegségnek el KELL mennie! Imádkozzunk újra!” Néha kétszer, háromszor is kell imádkoznunk, de akkor is elmegy a betegség!*

**SID**: Habár a világ ezt rendkívüli hitnek nevezi, én ezt hívom „normális” hitnek. Ha pedig már a normális hitnél tartunk, hadd mondjam el Alissről, hogy nem csupán a kávézóban működik rajta ez a kenet és az ajándékok, hanem mindenütt, bárhová is megy! Meséld el a hallókészülékes ember történetét!

***ALISS****: Oké! Ez csodálatos volt, nagyon szeretem ezt a sztorit!*

**SID**: Mindegyiket szereted, nem igaz?

***ALISS****: Igazából igen! Mindegyik csodálatos, hiszen Isten maga csodálatos, nem igaz? Épp egy bevásárló központban voltam, amikor szembejött velem egy hölgy, akinek el volt törve a lába.*

**SID**: Had vágjam közbe azt a kérdést, hogy mindenki meg tudja ezeket tenni, amiket te, hívőként?

***ALISS****: Ó, hát persze! Ha én meg tudom tenni, akkor bárki más is meg tudja! Mindnyájunkban ugyanaz a Szent Szellem van, aki feltámasztotta Jézust a halálból! Tehát, csak használnunk kell azt az erőt, melyet Jézusban mindnyájan megkaptunk már!*

**SID**: Te tanítottad is már az embereket arra, hogy megtegyék mindazt, amiket te?

***ALISS****: Igen! Sokan meg akarnak látni csodákat, én csak annyit tanítok nekik, hogy hogyan tegyék azt, és ők mennek és megteszik! Nekem 12 éves imámba került ez, de azt látom, hogy más emberekért kellett megszereznem ezt az áttörést! Hisz másokat én csak megtanítok erre és ők meg mennek és cselekszik, a csodák pedig megtörténnek!*

**SID:** Oké. Kanyarodjunk vissza a boltba.

***ALISS****: Szóval, itt voltam az üzletközpontban és megláttam ezt a hölgyet, akinek nyilvánvaló volt, hogy szüksége van gyógyulásra. Megközelítettem abban reménykedve, hogy senki nem néz engem és megkérdeztem őt, hogy imádkozhatom -e a lábáért, hogy Jézus meggyógyítsa. De ő azt mondta: „Ó, én nem érek rá, mennem kell!” És szinte kiviharzott onnan, ahogy próbált gyorsan kibicegni a szupermarketből az összes vásárolt étellel. Épp egy kissé elutasítva éreztem magam, amikor egy úriember megszólít, és azt mondja: „Elnézést, nagyon tetszik nekem a haja!” Rögtön arra gondoltam: „Mennyire jó az Úr, hogy rögtön küldött valakit, hogy felvidítson!” Azt mondtam: „Köszönöm szépen!” Abban a pillanatban észrevettem, hogy a férfi mindkét fülében hallókészülék volt. Erre azt kérdeztem: „Imádkozhatom a füleiért, hogy Jézus meggyógyítsa?” De mivel teljesen süket volt, egy szót sem értett abból, amit kérdeztem, még úgy sem hallott semmit, hogy a hallókészüléke a maxra föl volt tekerve. Azt gondoltam: „rendben, akkor imádkozom érte.” Rátettem kezeimet a fülére és azt mondtam: „A Jézus nevében, fülek nyíljatok meg!” Erre ő: „mi folyik itt?” Kihúzza füléből a hallókészülékeket és rájön, hogy tisztán hall mindent, amit mondok. Majd észrevettem, hogy sétapálca van a kezében, mivel izomsorvadása van a lábában és nem nagyon tudott járni sem már. Erre azt mondtam: „Tegye a kezét oda, ahol a probléma van, én pedig ráteszem a kezem az ön kezére!” El tudod képzelni a látványt ott a szupermarketben? Ott van a kezem a lábán, ott állunk, és találd ki, ki bukkant föl az üzlet sarkából, hát a felesége!*

**SID**: Ó nem!

***ALISS****: Azt mondja: „mi folyik itt?” én pedig: „én egy keresztény szolgáló vagyok” és épp próbáltam úgy festeni, mint egy keresztény szolgáló, aki nem túl jól adja el magát. Azt mondtam: „nincs semmi gond, minden rendben!” Elvettem gyorsan a sétapálcát a kezéből és azt mondtam: „Járj a Jézus nevében!” Próbaképpen elkezd járni, majd egyre gyorsabban, szinte futkározott ott fel-alá. A felesége pedig rájött, hogy a férje hallja mindazt, amit mond. Erre mindketten sírva ölelkeztek, én is becsatlakoztam. Ott sírtunk és ölelkeztünk a szupermarket kellős közepén. Azt mondtam: „tudják, mindezt Jézus tette!” Erre ők: „Mi ismerjük Jézust, de azt nem tudtuk, hogy Ő még ma is gyógyít!”*

**SID**: Ha már a gyógyításnál tartunk, elmondtad nekem, hogy vannak itt gyógyító angyalok.

***ALISS:*** *Igen!*

**SID**: Szeretném, ha kimondanád mindazt, amit mutatnak most neked, hogy mondd ki.

***ALISS****: Van itt valaki, aki néz most bennünket, akinek MS-e van. Korábban is esett már erről szó: szklerózis multiplex! Hiszem, hogy Isten meggyógyít téged most, ebben a pillanatban! Nagyon érzem most itt Isten jelenlétét!*

**SID**: Én is!

***ALISS:*** *Itt van most az Úrnak egy erős gyógyító kenete! Szóval, csak fölszabadítjuk most ezt a gyógyító kenetet! Ahogy szóltam most ahhoz, akinek MS-e volt, úgy szólok mindahhoz, akinek bármilyen betegsége van, bármi is legyen veled a probléma, tedd a kezed arra a testrészedre, ahol szükséged van gyógyulásra! Ha egész testedben betegség van, akkor csak tedd a kezed a fejedre. Imádkozunk most, és fölszabadítjuk most a gyógyulást! A Jézus nevében szólok minden betegséghez és gyengeséghez! Szólok a szklerózis multiplexhez és megparancsolok, hogy a Jézus nevében tűnjön el most! Minden beteg gyógyuljon meg most! Fogadd be a testedbe a gyógyulást, mert ez Jézustól van! Hagyd, hogy megérintsen most! Fogadd el hittel és csak ellenőrizd le, hogy mi történik a testedben! Próbálj meg tenni valami olyat, amit nem tudtál megtenni azelőtt!*

**SID**: Én pedig kérem a stúdió közönséget is, hogy tegye ezt meg és te is, aki otthonról nézel bennünket! Meglepne, ha látnálak most, ugye? Csak vicceltem, de azért gyerünk, tedd meg te is! Rázd le magadról a betegség szellemét! Állj föl és ugrálj, vagy tedd meg azt, amit nem tudtál addig! Adnál még egy gyors kulcsot arra, amit az évek során megtanultál a gyógyulás kapcsán?

***ALISS****: Oh wow.*

**SID**: Nos, tudom, hogy nem egyszerű ezt egy dologra leszűkíteni, de csak egy dolgot mondj!

***ALISS:*** *Egyik fő kulcs az, hogy az életed nem a tiéd! Ha egyszer elhatároztad, hogy követed Jézust, meg lettél Krisztussal együtt feszítve! Meg kell mindent tenned ezért és soha nem szabad föladnod! Azt hiszem ez már két kulcs. De, soha nem adhatod föl! Csak küzdj továbbra is mindazért, amit Isten a szívedre helyezett és csak tedd meg és higgy Benne!*

**SID**: Előfordult veled azalatt a 12 év alatt, hogy már majdnem föladtad a küzdelmet?

***ALISS****: Néhányszor igen! Sírtam és azt mondtam: „nem bírom ezt tovább így csinálni!”*

**SID**: Főleg, amikor olyanért imádkozol, aki ahelyett, hogy meggyógyulna, meghal…!

***ALISS****: Ó, az kemény! Tudod, láttam embereket gyászolni és voltak borzalmas pillanataim, amikor azt gondoltam: „nem szabad reménységben tartanom az embereket, mert csalódni fognak, ha nem történik meg az, amiért imádkozunk…” De el kellett döntenem, hogy CSAK azt fogom tenni, amit a Biblia mond, amire Isten hívott el engem és bennünket! Ő azt parancsolta nekünk, hogy támasszunk halottakat, űzzünk ki démonokat és gyógyítsunk betegeket! Így hát, tovább folytatom és tudom, hogy egyszer majdcsak megtörténik! És meg is történt!*

**SID**: Mindnyájunknak tehát az a tanulság, hogy ne merészeld föladni! Látod, azért van épp most, hogy az ördög ennyire bombáz és támad, és úgy tűnik, hogy semmi nem megy, mert nagyon is tudja az ellenség, hogy Isten Szellemének legnagyobb kiáradása fog történni hamarosan, nagyobb, mint amit a történelemben valaha is láttak! Az ördög le van győzve, te MÁR győztes vagy! Ha pedig még nem ismernéd Jézust, akkor békülj meg Istennel most! Kérd Istent, hogy bocsásson meg minden bűnödet és hibádat! Hidd el, hogy a Jézus vére mindezt elmosta és megtisztít téged! Mondd azt: „Jézus lépj az életembe, elfogadlak téged Uramnak!” mondd ezt ki a saját szavaiddal! Ő pontosan érti a szíved, csak nyisd meg magad Isten szeretete előtt! Ez a te időd! Ő már várt rád!